Source: https://sportulsatmarean.ro/index.php/baschet/item/3180-baschet-octavian-boian-a-debutat-cu-victorie-in-calitate-de-principal-la-csm-satu-mare
Timestamp: 2019-01-18 12:10:33+00:00

Document:
Baschet | Octavian Boian a debutat cu victorie în calitate de principal la CSM Satu Mare
Sâmbătă după-amiază, în cadrul etapei a treia din Liga națională de baschet feminin, CSM Satu Mare a jucat în Sala LPS “Ecaterina Both” din Satu Mare contra echipei Universitatea Cluj.
A fost primul meci pentru Octavian Boian în calitate de antrenor principal, debutul său pe banca CSM-ului fiind victorios, sătmărencele câștigând la o diferență de 20 puncte în fața clujencelor.
CSM Satu Mare a început cu Kadar, Mandache, Tavic Baltic și Amukamara, în timp ce pentru Universitatea primul cinci a fost alcătuit din Orban, Cenean, Morse, Napier și Begenisic. La fel ca în primele jocuri ale sezonului, în primele două sferturi ale meciului de sâmbătă CSM-ul nu s-a descurcat foarte bine, noile reguli impuse de Federație încurcând încă echipa sătmăreană, astfel că primul sfert s-a încheiat la egalitate, 20-20, iar sfertul doi l-au câștigat la o diferență de patru puncte, 21-17.
În partea a doua a jocului, fără restricțiile cu privire la jucătoarele românce, CSM Satu Mare s-a descurcat mult mai bine câștigând ambele sferturi la o diferență de opt puncte (25-17 și 19-11), iar cea mai mare diferență de puncte între cele două echipe a fost de 25 puncte. Jucătoarele sătmărence de pe bancă au marcat în meciul de sâmbătă 29 puncte, în timp ce banca clujencelor a înscris doar 4 puncte, însă de la linia de fault jucătoarele CSM-ului au avut un procentaj de 46% (6-13), iar oaspetele au transformat în puncte 11 dintre cele 16 aruncări (68%).
Arlesia Morse a marcat pe parcursul celor 34 minute cât a fost prezentă pe parchet aproape jumătate dintre punctele Universității (29 puncte), în timp ce coșghetera sătmărencelor a fost Promise Amukamara, cu 18 puncte.
Pentru CSM Satu Mare urmează două deplasări dificile, sâmbătă, 27 octombrie, de la ora 16:30 vor juca la Târgoviște, iar duminică, 4 noiembrie va juca pe terenul campioanei ACS Sepsi SIC Sf. Gheorghe.
LNBF | Etapa 3 | CSM Satu Mare 85 - 65 Universitatea Cluj (20-20, 21-17, 25-17, 19-11)
Arbitri: Andrada Csender (Mediaş), Răzvan Opriş (Sibiu) şi Lajos Kivago (Oradea);
CSM Satu Mare: Amukamara 18 puncte, Lloyd 16 puncte, Baltic 14 puncte, Mandache 11 puncte, Tavic 10 puncte, Olah 9 puncte, Uiuiu 4 puncte, Kadar 3 puncte, Pane, Lazăr, Huţanu;
Universitatea Cluj: Morse 29 puncte, Napier 10 puncte, Cenean 8 puncte, Begenisic 8 puncte, Orban 6 puncte, Sfîrlea 2 puncte, Irimieş 2 puncte, Biszak, Ciciovan, Bot;
Antrenor: Carmin Artemie Popa.
Rezultate LNBF, etapa 3:
CSM Satu Mare 85 - 65 Universitatea Cluj
ACS Sepsi SIC Sf Gheorghe 96 - 57 CSTBv Olimpia CSU Brașov
FCC ICIM CSB Arad – CSM Târgovişte (ora 18:30)
CLASAMENT LNBF - Grupa A:
1. ACS Sepsi SIC Sf Gheorghe 6 puncte
2. CSTBv Olimpia CSU Brașov 5 puncte
3. CSM Satu Mare 5 puncte
4. FCC ICIM CSB Arad 2 puncte
5. Universitatea Cluj 2 puncte
6. CSM Târgoviște 1 punct
#LNBF | #Etapa3 | CSM Satu Mare vs Universitatea Cluj ??? pic.twitter.com/nl5v5S5lAx

References: CSM 
 CSM 

CSM 
 CSM 
 CSM 
 CSM 

CSM 

CSM 
 CSM 
 CSM 
 CSM 
 CSM